Διεθνές Φεστιβάλ Άνδρου

Αφιέρωμα Φεντερίκο Φελλίνι: Συναυλία με μουσικές του Νίνο Ρότα, δ. όρχηστρας Ν. Πλατύραχος
2016-08-04 21:00 - 23:00 (Europe/Moscow)
«Ο πιο πολύτιμος συνεργάτης αναμφίβολα ήταν ο Νίνο Ρότα. Ανάμεσά μας υπήρξε απόλυτη συνεννόηση, ολοκληρωτική, από τον Λευκό Σεϊχη την πρώτη ταινία που κάναμε μαζί. Η συνεννόησή μας δεν χρειάστηκε ροντάρισμα. Εγώ είχα αποφασίσει να κάνω το σκηνοθέτη και ο Νίνο ήταν ήδη η προϋπόθεση για να συνεχίσω να τον κάνω. Είχε μια φαντασία γεωμετρική, ένα μουσικό όραμα ουράνιο. Έτσι δεν χρειαζότανε να δει τις εικόνες των ταινιών μου. Όταν τον ρωτούσα τι είχε στο μυαλό του για την επένδυση της μιας ή της άλλης σεκάνς, αντιλαμβανόμουν καθαρότατα ότι οι εικόνες δεν τον αφορούσαν. Ο δικός του κόσμος ήταν εσωτερικός, ο οποίος είχε ελάχιστη σχέση με την πραγματικότητα. Ζούσε τη μουσική με την ελευθερία και την ευκολία, ενός πλάσματος που ζει σε μια διάσταση μουσική». F. Fellini

Ο Νίκος Πλατύραχος με μια ομάδα εξαιρετικών μουσικών θα μας θυμίσει μελωδίες του στενού συνεργάτη του Φελλίνι Νίνο Ρότα, σε μια ιδιαίτερη βραδιά όπου κλόουν, ταχυδακτυλουργοί και μάγοι θα μας μεταφέρουν την αγάπη του Φεντερίκο Φελλίνι για αυτού του είδους την τέχνη.

Φωτογραφίες: Κωνσταντίνα Βούλγαρη

Αφιέρωμα Federico Fellini: Προβολή ταινίας Roma
2016-08-03 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
«Το φως είναι η ύλη του έργου, οπότε, στον κινηματογράφο- όπως έχω ξαναπεί- το φως είναι ιδεολογία, συναίσθημα, χρώμα, τόνος, βάθος, ατμόσφαιρα, αφήγηση.
Το φως είναι αυτό που προσθέτει, που αφαιρεί, που μειώνει, που βελτιώνει, που εμπλουτίζει, που εξανεμίζει, υπογραμμίζει, υπονοεί, που κάνει πιστευτό κσι παραδεκτό το φανταστικό, το όνειρο ή, αντίθετα, κάνει φανταστικό το πραγματικό, κάνει οφθαλμαπάτη την γρίζα καθημερινότητα, προσθέτει διαφάνεια, προκαλεί συγκίνηση, δονεί. Το φως σκάβει ή εξαϋλώνει ένα πρόσωπο, δημιουργεί έκφραση εκεί που δεν υπάρχει, χαρίζει ζωντάνια στη χλωμάδα, γοητεία στο άχαρο. Το φως διαγράφει την κομψότητα μιας φιγούρας, κάνει μαγευτικό ένα τοπίο, το δημιουργεί από το τίποτα, δίνει μαγεία στο φόντο.» F. Fellini

“Ρεαλιστής και ονειροπόλος, καυστικός και τολμηρός. Η βαθιά αισθαντική του ματιά και ο κλαυσίγελος για την ανθρώπινη περιπέτεια σε εικόνες γεμάτες ποίηση, χιούμορ, τρυφερότητα, πυγμή, γοητεία. Οι ταινίες του Federico Fellino χωρίς ίχνος διδακτισμού ή σκηνοθετικής έπαρσης μένουν αγέραστες και αξεπέραστες γιατί γεμίζουν κενά στην καρδιά, στη σκέψη, στη μνήμη και στα συναισθήματα.
Τι σπουδαίο σινεμά!
Ας απολαύσουμε το Amarcord, το La Strada, τη Roma.

Τρεις προβολές των αριστουργηματικών ταινιών στο Ανοιχτό Θέατρο της Χώρας, με εισοδο 7 ευρώ και για τις τρείς ημέρες. Την ταινία θα παρουσιάσει ο συγγραφέας, Θωμάς Κοροβίνης.

Αφιέρωμα Φεντερίκο Φελλίνι: Προβολή ταινίας La strada
2016-08-02 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
«Το φως είναι η ύλη του έργου, οπότε, στον κινηματογράφο- όπως έχω ξαναπεί- το φως είναι ιδεολογία, συναίσθημα, χρώμα, τόνος, βάθος, ατμόσφαιρα, αφήγηση.
Το φως είναι αυτό που προσθέτει, που αφαιρεί, που μειώνει, που βελτιώνει, που εμπλουτίζει, που εξανεμίζει, υπογραμμίζει, υπονοεί, που κάνει πιστευτό κσι παραδεκτό το φανταστικό, το όνειρο ή, αντίθετα, κάνει φανταστικό το πραγματικό, κάνει οφθαλμαπάτη την γρίζα καθημερινότητα, προσθέτει διαφάνεια, προκαλεί συγκίνηση, δονεί. Το φως σκάβει ή εξαϋλώνει ένα πρόσωπο, δημιουργεί έκφραση εκεί που δεν υπάρχει, χαρίζει ζωντάνια στη χλωμάδα, γοητεία στο άχαρο. Το φως διαγράφει την κομψότητα μιας φιγούρας, κάνει μαγευτικό ένα τοπίο, το δημιουργεί από το τίποτα, δίνει μαγεία στο φόντο.» F. Fellini

“Ρεαλιστής και ονειροπόλος, καυστικός και τολμηρός. Η βαθιά αισθαντική του ματιά και ο κλαυσίγελος για την ανθρώπινη περιπέτεια σε εικόνες γεμάτες ποίηση, χιούμορ, τρυφερότητα, πυγμή, γοητεία. Οι ταινίες του Federico Fellino χωρίς ίχνος διδακτισμού ή σκηνοθετικής έπαρσης μένουν αγέραστες και αξεπέραστες γιατί γεμίζουν κενά στην καρδιά, στη σκέψη, στη μνήμη και στα συναισθήματα.
Τι σπουδαίο σινεμά!
Ας απολαύσουμε το Amarcord, το La Strada, τη Roma.

Τρεις προβολές των αριστουργηματικών ταινιών στο Ανοιχτό Θέατρο της Χώρας, με εισοδο 7 ευρώ και για τις τρείς ημέρες. Θα την παρουσιάσει, ο σκηνοθέτης Περικλής Χούρσογλου

Αφιέρωμα Φεντερίκο Φελλίνι: Προβολή ταινίας Amarcord
2016-08-01 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
«Το φως είναι η ύλη του έργου, οπότε, στον κινηματογράφο- όπως έχω ξαναπεί- το φως είναι ιδεολογία, συναίσθημα, χρώμα, τόνος, βάθος, ατμόσφαιρα, αφήγηση.
Το φως είναι αυτό που προσθέτει, που αφαιρεί, που μειώνει, που βελτιώνει, που εμπλουτίζει, που εξανεμίζει, υπογραμμίζει, υπονοεί, που κάνει πιστευτό και παραδεκτό το φανταστικό, το όνειρο ή, αντίθετα, κάνει φανταστικό το πραγματικό, κάνει οφθαλμαπάτη την γκρίζα καθημερινότητα, προσθέτει διαφάνεια, προκαλεί συγκίνηση, δονεί. Το φως σκάβει ή εξαϋλώνει ένα πρόσωπο, δημιουργεί έκφραση εκεί που δεν υπάρχει, χαρίζει ζωντάνια στη χλωμάδα, γοητεία στο άχαρο. Το φως διαγράφει την κομψότητα μιας φιγούρας, κάνει μαγευτικό ένα τοπίο, το δημιουργεί από το τίποτα, δίνει μαγεία στο φόντο.» F. Fellini

“Ρεαλιστής και ονειροπόλος, καυστικός και τολμηρός. Η βαθιά αισθαντική του ματιά και ο κλαυσίγελος για την ανθρώπινη περιπέτεια σε εικόνες γεμάτες ποίηση, χιούμορ, τρυφερότητα, πυγμή, γοητεία. Οι ταινίες του Federico Fellino χωρίς ίχνος διδακτισμού ή σκηνοθετικής έπαρσης μένουν αγέραστες και αξεπέραστες γιατί γεμίζουν κενά στην καρδιά, στη σκέψη, στη μνήμη και στα συναισθήματα.
Τι σπουδαίο σινεμά!
Ας απολαύσουμε το Amarcord, το La Strada, τη Roma.

Τρεις προβολές των αριστουργηματικών ταινιών στο Ανοιχτό Θέατρο της Χώρας, με είσοδο 7 € και για τις τρεις ημέρες. Θα παρουσιάσει, η Μαρία Κομνηνού, διευθύντρια της Ταινιοθήκης της Ελλάδος.

Φωτογραφίες: Κωνσταντίνα Βούλγαρη

Συναυλία: Μανώλης Μητσιάς και Γεωργία Νταγάκη
2016-07-30 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Μανώλης Μητσιάς. Μεγάλος, σημαντικός, σπουδαίος,καταξιωμένος…αναρίθμητα επίθετα που και πάλι δεν αρκούν για να προσδιορίσεις έναν καλλιτέχνη με το σπουδαιότερο ρεπερτόριο, έναν ερμηνευτή που έχει σφραγίσει με την δωρική και συνάμα λυρική φωνή του το το ελληνικό τραγούδι και με το προσωπικό του ήθος και ύφος τον τραγουδιστικό πολιτισμό μας. Τον άνθρωπο που μας συστήθηκε «Στην Ελευσίνα» μια φορά και μέσα στα επόμενα 40 χρόνια ρίζωσε στις καρδιές και στα χείλη μας στίχους κορυφαίων ποιητών και μελωδίες των πιο σπουδαίων συνθετών της χώρας μας.

Ο Μανώλης Μητσιάς παρουσιάζεται στο Φεστιβάλ της Άνδρου… και ενώνει το χθες με το σήμερα, τη δική του ιστορία με το παρόν,με μια νέα τραγουδίστρια την Γεωργία Νταγάκη, μια κρητικιά λυράρισα… «Μια γυναίκα που παίζει λύρα σαν άνδρας». Θεωρεί ότι είναι η καλύτερη κριτική που έχει λάβει έως τώρα. Μια νέα μουσικός που άρχισε μαθήματα με τον Μάνο Πυροβολάκη και έχει καταφέρει μέσα σε λίγα χρόνια να δώσει με τη λύρα της έναν άλλο …ροκ ήχο στη μελωδίες της.

Φωτογραφίες: Κωνσταντίνα Βούλγαρη

Θέατρο: Το μεγάλο μας τσίρκο, του Θεατρικού Ομίλου Άνδρου
2016-07-29 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Απ΄ όλα τα καλά που μπορεί να πει κανείς γι’ αυτά τα δέκα χρόνια δράσης του Θ.Ο.Α, το πιο ικανοποιητικό είναι ότι πάνω από πενήντα ηθοποιοί από επτά μέχρι εβδομήντα χρονών απ’ όλα τα επαγγέλματα και απ’όλων των ειδών τα τζάκια, έχουν ανέβει στη σκηνή. Και άλλοι τόσοι έχουν συμπαρασταθεί προσφέροντας κάθε είδους υπηρεσίες και βοήθεια, έτσι που τώρα μπορούμε να πούμε ότι πράγματι έχουμε θέατρο στην Άνδρο…

“Αλλά δεν είναι μόνο οι αριθμοί που μετράνε ούτε οι εκάστοτε επιτυχημένες παραστάσεις…
Αυτό που θέλουμε και αυτό που πρέπει να συνεχίσουμε είναι το θέατρό μας να γίνεται μια όλο και πιο καλή συντροφιά .Ένα πανηγύρι ,ένα παιχνίδι, μια κοινή εμπειρία… όπου θεατές και ηθοποιοί ζουν μαζί την παράσταση….
Αυτή η συνύπαρξη είναι κάτι που πρέπει α διαφυλάξουμε πάνω απ’ όλα…” Αποσπάσματα από το κείμενο του κ.Θοδωρή Μπαφαλούκου ,ενός σημαντικότατου σκηνοθέτη του Θ.Ο.Α, για το έντυπο που κυκλοφόρησε για τα “10 χρόνια δημιουργία” του ομίλου.

Ο Θ.Ο.Α μετράει ήδη δεκατέσσερα χρόνια παρουσίας στα δρώμενα του νησιού. Οι ρίζες του βέβαια πηγαίνουν πολύ πίσω, το 1982, αφού αποτελούν συνέχεια του πολιτιστικού συλλόγου “Ο ΑΦΑΝΗΣ ΝΑΥΤΗΣ”, σύμφωνα με δήλωση ιδρυτικών μελών του, ότι επιθυμούν να συνεχιστεί η πολιτιστική προσπάθεια του εν λόγω συλλόγου, μέσω του ιδρυθέντος το 2002 Θεατρικού Ομίλου Άνδρου (Θ.Ο.Α)

Το φετινό έργο του ομίλου είναι ”ΤΟ ΜΕΓΑΛΟ ΜΑΣ ΤΣΙΡΚΟ” του Ιάκωβου Καμπανέλλη. Ανέβηκε το καλοκαίρι του 1973 από την Τζένη Καρέζη και τον Κώστα Καζάκο. Είναι ένα έργο που πρόσφερε στους θεατές τη δυνατότητα να κάνουν συναρτήσεις με την τότε πολιτική κατάσταση. Ήταν ένας τρόπος να μπορούν να φωνάζουν ,να κρίνουν, να διαμαρτύρονται ελεύθερα .Οι παραστάσεις θα μπορούσαν να θεωρηθούν σαν οι πρώτες δημόσιες πολιτικές συγκεντρώσεις στη διάρκεια της επταετίας. Και βέβαια οι συντελεστές διακινδύνευαν τα πάντα. Απόδειξη η σύλληψη των πρωταγωνιστών ,το Νοέμβριο του 1973.Ο σκόπελος της λογοκρισίας αντιμετωπίστηκε με έναν ιδιαίτερο κρυπτογραφικό λόγο που κάθε φορά σήμαινε όχι μόνο το λεγόμενο αλλά και κάτι άλλο. Και αυτό το άλλο βέβαια ήταν η ελευθερία σε όλες της τις εκφάνσεις.

Υποβλήθηκε σαν ιστορικό έργο και ταυτόχρονα υποβλήθηκαν επεισόδια που δεν επρόκειτο να παιχτούν, γραμμένα σκόπιμα για να κοπούν, ώστε να σωθούν τα υπόλοιπα .Είναι έργο σπονδυλωτό αποτελούμενο από δεκαπέντε σκηνές.
Παραγωγή: Θεατρικός Όμιλος Άνδρου
Σκηνοθεσία: Θεώνη Ριντ
Σκηνογραφία: Θεώνη Ριντ, Α. Χατζηθεοδώρου, Β. Αχλάδης, Ν. Παντζόπουλος
Ενδυματολογία: Θεώνη Ριντ, Μ. Πιτακίδη. Ραπτική: Ε. Μπαφαλούκου, Μ. Πιτακίδη
Ζωγραφική: Ν. Παντζόπουλος
Φωτογραφίες σκηνικών: Β. Αχλάδης, Δ. Μηλαίου
Διαφημιστικό: Ι. Πιτακίδης
Κομμωτική: Α. Χαλά
Μακιγιάζ: Θεώνη Ριντ​, Α. Χαλά
Φωτισμός: Μ. Ξανθού
Μουσική: Σταύρος Ξαρχάκος
Μουσική διασκευή Αμαλία Τηνιακού
​Χορογραφία: Γ. Ξανθού
Υποβολέας: Αννα Ασυνάνογλου
Επικοινωνία: Μιχάλης Αστράς
Παίζουν
Κ. Γαρύφαλλος, Α. Τηνιακού, Θ. Κουλούρης, Β. Αχλάδης, Φ. Ραϊση, Α. Χαλάς, Γ. Τικόπουλος, Ο. Τάκα, Α. Κορκοδείλου, Λ. Καραπιπέρη, Μ. Πιτακίδη, Α. Χαλά, Ι. Κατσαρού, Χρ. Ραίση, Γ. Μαλταμπές, Α. Χατζηθεοδώρου, Κ. Κολυδά, Ει. Τηνιακού, Μ. Τηνιακού, Γ. Ξανθού, Ευ. Αχλάδη, Γ. Πέτσας, Σ. Κατσιώτου.

Φωτογραφίες: Κωνσταντίνα Βούλγαρη

Συναυλία: Μαρία Φαραντούρη
2016-07-27 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Με επιλεγμένα τραγούδια από το ευρύ της ρεπερτόριο θα εμφανιστεί η Μαρία Φαραντούρη στο Ανοιχτό Θέατρο της Άνδρου, στις 27 Ιουλίου.

αγαπημένες μελωδίες του Θεοδωράκη και του Χατζιδάκι, δημιουργίες νέων Ελλήνων τραγουδοποιών, νησιώτικα και ρεμπέτικα, αλλά και τραγούδια του διεθνούς ρεπερτορίου δένουν αρμονικά χάρη στις ενορχηστρώσεις του πιανίστα Τάκη Φαραζή και τη συμβολή των David Lynch στα πνευστά, Πέτρου Βαρθακούρη στο μπάσο και Σπύρου Παναγιωτόπουλου στα ντραμς.

Φωτογραφίες: Κωνσταντίνα Βούλγαρη

https://youtu.be/PMrq8a8S0yg

Θέατρο: "Ήρθες και θα μείνεις", σε σκηνοθεσία της Αρετής Λαλιώτη
2016-07-25 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
<<Ηρθες και θα μεινεις>> των Ρενε Ταιλορ και Τζοζεφ Μπολονια. Σε σκηνοθεσία της Αρετής Λαλιώτη

Μέσα σ αυτόν τον κόσμο, η Λωρα και ο Βιτο του έργου συνεχίζουν την πανάρχαιη <<μάχη των φύλων>>. Οι συγγραφείς είδαν το ζήτημα από την εύθυμη πλευρά του κι έτσι μιλάμε για μια σπαρταριστή κωμωδία που πίσω από την διασκεδαστική της όψη διαφαίνονται η ανάγκη για επιβίωση, για επιτυχία και για συντροφικότητα. Μεγάλα νοήματα της ζωτικής ανάγκης όλων μας για αγάπη, έρωτα και ανθρώπινη επαφή .Το έργο πρωτοπαίχτηκε στο Μπροντγουαιη το 1981.
Σας περιμένουμε όλους
Με τιμή καλλιτεχνική ομάδα 25η ώρα

Συναυλία: Κατερίνα Πολέμη - Αγγελική Τουμπανάκη
2016-07-22 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Ένα εκρηκτικό αντάμωμα δύο δυναμικών πολυδιάστατων ερμηνευτριών.

Παρέα με τέσσερις δεξιοτέχνες μουσικούς μπλέκουν ρυθμούς, ήχους, μελωδίες από τα Βαλκάνια, την Ανατόλια, τη Μεσόγειο και τη Βραζιλία πιστεύοντας στη στιγμή, στο αυθόρμητο και στο συναίσθημα τους.

Θέατρο: Οιδίπους Τύραννος, Λαϊκή Σκηνή Άνδρου
2016-07-20 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
«Σύμφωνα με την υπόθεση (το μύθο) του έργου, ο Οιδίπους είναι ο μεγάλος βασιλιάς που έχει σώσει κατά το παρελθόν τη Θήβα από το φόρο που πλήρωνε στη Σφίγγα. Είναι λοιπόν και τώρα, που έχει ενσκήψει ο μεγάλος λοιμός, η μόνη ελπίδα των Θηβαίων για να σωθεί η πόλη τους. Αυτά στην αρχή, γιατί στο τέλος ο Οιδίπους είναι ο μιαρός απόβλητος και ο αίτιος της δυστυχίας της πόλης, εξαιτίας εγκλημάτων που ο Απόλλων είχε προβλέψει πριν καν εκείνος γεννηθεί. Είναι εύλογο λοιπόν να αναρωτηθούμε αν ο Σοφοκλής θεωρεί ότι η ζωή υπόκειται σε ένα αδυσώπητο ντετερμινισμό!

Άραγε ο Σοφοκλής μας λέει ότι ο άνθρωπος δεν είναι παρά άθυρμα της Μοίρας; Ή μήπως εννοεί απλώς, ότι οι θεοί μηχανεύτηκαν αυτήν την τρομερή για τον Οιδίποδα μοίρα, για να αποκαλύψουν στους ανθρώπους τη δύναμή τους και να τους διδάξουν ένα σωτήριο μάθημα; Ή μήπως ο Σοφοκλής κάνει απλώς συναρπαστικό δράμα αφήνοντας ανεξερεύνητα τα φιλοσοφικά εξαγόμενα; Θεωρούμε πως ό,τι και αν ήθελε να πει ο Σοφοκλής, το έχει βάλει μέσα στο έργο ακέραιο σε όλες τις όψεις του. Όχι κομμάτια του, όχι μερικές από τις όψεις του. Γι’ αυτό πιστεύουμε ότι είναι λάθος να θεωρήσουμε ότι ο Σοφοκλής θέλησε να πει ότι οι θεοί δείχνουν τη δύναμή τους απλώς και μόνον γιατί έτσι το θέλουν. Ότι έχουν προορίσει αυτή τη ζωή για τον Οιδίποδα για να δώσουν ένα μάθημα στους ανθρώπους. Αν το ήθελε θα μπορούσε εύκολα να το κάνει γράφοντας μια ωδή για τους μυστηριώδεις δρόμους των θεών. Αποφεύγει να το κάνει. Ας μείνουμε λοιπόν στην ωδή που έρχεται μετά την καταστροφή, στην οποία ο χορός δε λέει ότι η μοίρα του Οιδίποδα ήταν μια ειδική επίδειξη της θεϊκής δύναμης, αλλά αντίθετα, ότι είναι τυπική της ζωής και της τύχης των ανθρώπων.»

Μετάφραση: Φώτος Πολίτης
Διασκευή – Σκηνοθεσία: Κώστας Τσαπέκος
Σκηνογραφία – Κατασκευή Σκηνικού: Βασίλης Κοκότης – Πανταζής Κατασκευαστική
Κοστούμια: Χρυσάνθη Τσαπέκου
Μουσική: Νίκος Μ. Ψαριανός
Μουσικοί: Ιωάννα Βάρελη, Νίκος Λάβδας, Μιχαέλα Μάνεση, Βαγγέλης Ψαριανός και ο συνθέτης Νίκος Ψαριανός

ΔΙΑΝΟΜΗ:
Οιδίποδας: Βασίλης Πομόνης
Ιερέας: Γιώργος Καϊρης
Κρέων: Μηνάς Γκούμας
Τειρεσίας: Θανάσης Καρπούζης
Ιοκάστη: Χρύσα Παπαϊωάννου
Αγγελιαφόρος: Ταξιάρχης Στρατομήτρος
Θεράπων: Ερωτόκριτος Κουρτέσης
Εξάγγελος: Γιώργος Ελευθερίου
Κορυφαίοι: Γιώργος Καίρης, Χρήστος Κοτσαρίνης, Αντώνης Μάνεσης, Νίκος Ρούσσος.
Χορός: Γιάννης Δουλγερίδης, Γιώργος Τσατσόμοιρος, Φίλιππος Γρηγόρας.
Λαός: Βιβή Δανιόλου, Δέσποινα Μάνεση, Βαρβάρα Πατέστα, Αγγελική Στρατή.
Θεραπαινίδες Ιοκάστης – Κόρες Οιδίποδα: Ευθυμία Κουλούρη, Νίκη – Φαίδρα Πομόνη.

Η Λαϊκή Σκηνή Άνδρου
Η Λαϊκή Σκηνή Άνδρου ιδρύθηκε το 2009. Δραστηριοποιείται στο νησί όλο το χρόνο, αλλά κυρίως το χειμώνα. Τα μέλη της ζουν και εργάζονται στην Άνδρο. Καλλιτεχνικός της διευθυντής και σκηνοθέτης είναι ο Κώστας Τσαπέκος. Οι κυριότερες εκδηλώσεις τις οποίες διοργάνωσε και έλαβε μέρος από την ίδρυσή της μέχρι τώρα είναι:
Απρίλιος 2010: Ανέβασε το έργο «Μπαμπάδες με ρούμι» των Ρέππα – Παπαθανασίου.
Ιούνιος 2011: α) Διοργάνωσε ρεσιτάλ κιθάρας του Γιώργου Ανθιμόπουλου και β) Ανέβασε το έργο «Κομμάτια και θρύψαλα» του Γ. Σκούρτη.
Νοέμβριος 2011: Φιλοξένησε τη θεατρική ομάδα της Σύρου «Ο Σουρής», η οποία παρουσίασε το έργο «Ωχ τα νεφρά μου» του Μπάμπη Τσικληρόπουλου.
Δεκέμβριος 2011: Παρουσίασε δουλειά με παιδικά παραμύθια.
Οκτώβριος – Δεκέμβριος 2011: Προετοιμασία για ανέβασμα του έργου «Τα Παντρολογήματα» του Νικολάι Γκόγκολ.
Απρίλιος 2012: Διοργάνωσε μουσική εκδήλωση για τη μουσικό και συνθέτιδα Κατερίνα Πολέμη.
Noέμβριος 2012: Ανέβασε το έργο «Η γυναίκα και το λάθος» του Ι. Καμπανέλη.
Μάϊος 2013: Ανέβασε το έργο «Φον Δημητράκης» του Δ. Ψαθά.
Οκτώβριος 2013: Συμμετέσχε στο Φεστιβάλ Αιγαίου στη Σύρο με το το έργο «Κομμάτια και θρύψαλα» του Γ. Σκούρτη.
Απρίλιος 2014: Ανέβασε το έργο «Απόψε τρώμε στης Ιοκάστης» του Άκη Δήμου.
Οκτώβριος 2014: Συμμετέσχε στο Φεστιβάλ Αιγαίου στη Λήμνο με το έργο «Απόψε τρώμε στης Ιοκάστης» του Άκη Δήμου.
Νοέμβριος 2014 – Νοέμβριος 2015: Πρόβες για τα έργα «Λυσιστράτη», και «Συμπέθεροι από τα Τίρανα».
Μάρτιος 2016: Ανέβασε το έργο «Οι Φόνισσες της Παπαδιαμάντη» των Α.Ρήγα – Δ.Αποστόλου σε σκηνοθεσία Χρήστου Κοτσαρίνη.

Συναυλία: Camerata Junior - Ορχήστρα Νέων των Φίλων της Μουσικής
2016-07-16 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Η Camerata Junior – Ορχήστρα Νέων των Φίλων της Μουσικής ιδρύθηκε τον Δεκέμβριο του 2010 στο πλαίσιο των εκπαιδευτικών δράσεων του Συλλόγου Οι Φίλοι της Μουσικής, με στόχο την καλλιέργεια των μουσικών ικανοτήτων των σπουδαστών, αλλά και την ανάπτυξη του πνεύματος συνεργασίας και τη διαπαιδαγώγησή τους σε μια πειθαρχία ομαδικής μουσικής δράσης.
Αριθμεί 50 περίπου νέους και νέες, ηλικίας 8 – 22 ετών, και δραστηριοποιείται σε δύο επίπεδα, καθώς εκπαιδεύει ένα παιδικό και ένα εφηβικό τμήμα, που διδάσκονται και αναπτύσσονται ξεχωριστά. Με έδρα το Μέγαρο Μουσικής Αθηνών, η Ορχήστρα ανανεώνεται κάθε χρόνο, μια που αρκετά από τα μεγαλύτερα σε ηλικία μέλη της μεταβαίνουν στο εξωτερικό για ανώτερες σπουδές ή εντάσσονται σε επαγγελματικά μουσικά σύνολα. Παράλληλα, πολλά από τα μέλη του παιδικού τμήματος εγγράφονται, μεγαλώνοντας, στο εφηβικό. Νέα μέλη γίνονται δεκτά μετά από ακρόαση. Η συμμετοχή στα μαθήματα είναι δωρεάν.

Δάσκαλος και διευθυντής της Camerata Junior είναι ο Δημήτρης Σέμσης, σολίστ και εξάρχων βιολονίστας της Κρατικής Ορχήστρας Αθηνών, o οποίος διδάσκει και εμψυχώνει τους νέους μουσικούς με το ιδιαίτερο ταλέντο που διαθέτει ως παιδαγωγός. Βοηθός διδασκαλίας είναι η επίσης καταξιωμένη εκπαιδευτικός και βιολονίστα Wendy Clark, μέλος στα πρώτα βιολιά της ΚΟΑ.
Πρόγραμμα συναυλίας:
Jean Sibelius Andante Festivo
Wolfgang Amadeus Mozart Divertimento σε Φα μείζονα, KV 138 Allegro, Andante, Presto
Antonio Vivaldi Κοντσέρτο για 2 βιολιά σε Λα ελάσονα, έργο 3, αρ. 8
Allegro (Κρίστη Μπασάρη-Γρηγόρης Μπανιάς)
Larghetto e spirituoso (Γιώργος Χλιαβόρας-Σαλόμε Μπουτσουκούρι)
Allegro (Γιάννης Αντωνόπουλος-Φοίβη Ρουσοχατζάκη)
Willy Ostijn Laetitiae Suite
Georges Bizet Σουίτα από την Carmen, Prelude, Entr’ acte, Habanera, Entr’ acte, Toreador song. Διασκευή για έγχορδα Tony Osborne
Pyotr Ilyich Tchaikovsky Andante cantabile για βιολοντσέλο και έγχορδα. Σολίστ: Χριστίνα Μπένση
Jean Sibelius Impromptu
Vittorio Monti Czardas για βιολί και έγχορδα. Σολίστ: Κρίστη Μπασάρη
Δημήτρης Γούζιος Η μάχη του Μαραθώνα

CAMERATA JUNIOR Ορχήστρα Νέων των Φίλων της Μουσικής
Βιολιά: Γιάννης Αντωνόπουλος, Κωνσταντίνος Γανωτής, Αναστασία Ευδαίμων, Δήμητρα Μάνδραλη, Στέργιος Μπαλαμώτης, Γρηγόρης Μπανιάς, Κρίστι Μπασάρη, Χρήστος Μπουρέκας, Σαλόμε Μπουτσουκούρι, Φοίβη Ρουσοχατζάκη, Βασίλης Σούκας, Γιώργος Χλιαβώρας
Βιόλες: Σπύρος Κοκονέτσης-Στεριώτης, Άλκηστις Μισούλη, Αυγούστα Σεστάνι
Βιολοντσέλα: Διονύσιος Ανδρουτσάκης, Εστέλλα Καντίτο-Μηλιοπούλου, Χριστίνα Μπένση, Ντανιέλα Σούση
Κοντραμπάσο: Αλέξανδρος Κοκκινόπουλος
Βοηθός διδασκαλίας ορχήστρας: Wendy Clark
Μουσική διεύθυνση: Δημήτρης Σέμσης

Συναυλία: "Κιβωτός", Μάριος Φραγκούλης - Γιώργος Περρής
2016-06-18 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Το καλοκαίρι του 2016 o κοσμοαγάπητος Μάριος Φραγκούλης και ο Γιώργος Περρής, o νέος διεθνής Έλληνας τραγουδιστής, μας ταξιδεύουν στα θαύματα της ελληνικής μουσικής με αφορμή τα ντουέτα που ηχογράφησαν στο καινούριο τους άλμπουμ, «Κιβωτός».
Οι δύο σπουδαίοι ερμηνευτές, αγαπημένοι του ελληνικού κοινού και εκλεκτοί ανάμεσα στους ομότεχνούς τους παγκοσμίως, θα πραγματοποιήσουν μία σειρά από συναυλίες σε μικρές και μεγάλες πόλεις στην Ελλάδα και την Κύπρο παρουσιάζοντας τη νέα τους δισκογραφική δουλειά που κυκλοφορεί στις αρχές Μαΐου.
Ο Μάριος και ο Γιώργος με την «Κιβωτό», σας χαρίζουν απλόχερα μερικά από τα ωραιότερα ελληνικά τραγούδια του ‘80 και ’90, που υπογράφουν οι πιο σπουδαίοι συνθέτες και στιχουργοί αυτής της γενιάς που άγγιξαν τις καρδιές μας. Δημιουργίες των Κραουνάκη, Νικολακοπούλου, Ρεμπούτσικα, Γαλάνη, Μικρούτσικου, Αντύπα, Αλεξίου, Παπαδημητρίου, Γκανά, Καββαδία, Αδελφών Κατσιμίχα, Μαχαιρίτσα, Καραΐνδρου, Ιωαννίδη, Λάγιου, Χατζιδάκι και Γκάτσου, σε νέες, ευφάνταστες και σύγχρονες ενορχηστρώσεις του Πέτρου Κλαμπάνη.
Ερμηνεύοντας αυτά τα τραγούδια-μύθους, ο Μάριος Φραγκούλης και ο Γιώργος Περρής θα συμπαρασύρουν το κοινό σε βραδιές μέθεξης και θα θυμίσουν σε όλους τη δύναμη της μουσικής. Με την «Κιβωτό», οι δύο καλλιτέχνες υπόσχονται στον κόσμο συναυλίες που θα σιγοψιθυρίζει από την αρχή ως το τέλος, θα ερωτευτεί, θα ονειρευτεί, θα σκεφτεί διαφορετικά, θα νιώσει ξανά την ελπίδα και θα πιστέψει στα θαύματα.
Η «Κιβωτός» φέρνει την αισιοδοξία και την καλή μουσική σε πολλές ελληνικές πόλεις αυτό το καλοκαίρι. Στις 18 Ιουνίου κάνουμε στάση στην Άνδρο. Στο ολοκαίνουριο θέατρο της Άνδρου σε συνεργασία με τον Ναυτικό Όμιλο Άνδρου και υπό την αιγίδα του Δήμου Άνδρου με αφορμή τον 49ο Διεθνή Ιστιοπλοϊκό Αγώνα Άνδρου. Τα έσοδα θα διατεθούν για σκοπούς του Iδρύματος Μιχαήλ Σ. Πολέμη που από το 1991 βοηθά με κάθε δυνατό τρόπο, άπορα παιδιά που ζουν στην Άνδρο και αντιμετωπίζουν σοβαρά προβλήματα υγείας.
Περισσότερα για τους δύο ερμηνευτές:
www.mariofrangoulis.com
www.georgeperris.com
Διοργάνωση συναυλιών: ΑRIETTA productions τηλ. 210-7212730

Διαγωνισμός Διηγήματος & Ποίησης «Ανδρέας Εμπειρίκος» / Κλεονίκη Δεμίρη «Τραγούδια απ' όλη τη Μεσόγειο», συνοδεία πιάνου με Νεοκλή Νεοφυτίδη
2015-08-30 21:00 - 23:55 | Ανοιχτό Θέατρο Άνδρου
Ο Δήμος Άνδρου και το Ν.Π.Δ.Δ Κοινωνικής Προστασίας Πολιτισμού και Αθλητισμού του Δήμου διοργανώνει μαθητικό διαγωνισμό διηγήματος και ποίησης για όλα τα σχολεία της Άνδρου, δημοτικά, γυμνάσια και Λύκεια με το όνομα “Ανδρέας Εμπειρίκος”, για να τιμηθεί έτσι ο Ανδριώτης σπουδαίος λογοτέχνης του νησιού μας.
Για φέτος το θέμα είναι “Μεσόγειος η θάλασσά μας” και τα παιδιά θα βραβευθούν με laptop και tablet στις 30/8 στο “Ανοιχτό Θέατρο Χώρας” σε μια τελετή που θα πλαισιωθεί από το μουσικό ταξίδι στη Μεσόγειο, Ελλάδα, Κύπρο, Κάτω Ιταλία, Ισπανία και Πορτογαλία της Κλεονίκης Δεμίρη με τη συνοδεία πιάνου από τον Νεοκλή Νεοφυτίδη.

«CHRONOS» - Η Δήμητρα Γαλάνη συναντά τους Πέτρο Κλαμπάνη, Θωμά Κωνσταντίνου, Σπύρο Μάνεση και Χρήστο Ραφαηλίδη
2015-08-25 21:00 - 23:55 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Chronos. Στις 25/8/2015 θα απολαύσουμε στο ανοικτό θέατρο χώρας Άνδρου τη συνάντηση της Δήμητρας Γαλάνη με ένα κουαρτέτο εξαιρετικών Ελλήνων μουσικών με κεντρικό άξονα τραγούδια που έχουν γράψει οι μεγάλοι μας δημιουργοί, ποιητές και συνθέτες.
Δήμητρα Γαλάνη
Οι ενορχηστρώσεις της ομάδας αυτών των μουσικών αναδεικνύουν με έναν μοναδικό τρόπο τις επιρροές της ελληνικής μουσικής από την Ανατολή και τη Δύση. Ο Πέτρος Κλαμπάνης στο κοντραμπάσο, ο Θωμάς Κωνσταντίνου στο ούτι, λαούτο και κιθάρα, ο Σπύρος Μάνεσης στο πιάνο, ο Χρήστος Ραφαηλίδης στο βιμπράφωνο γίνονται ένα «σώμα» με την Δήμητρα Γαλάνη που είναι η «κορυφαία αυτού του χορού». Η ερμηνεύτρια εδώ συμπυκνώνει την ιστορία του ελληνικού τραγουδιού καθώς είναι κι η ίδια μέρος αυτής μιας και διδάχτηκε από αυτούς τους σπουδαίους δημιουργούς από τα πρώτα της βήματα. Σαν ένας συνδετικός κρίκος ενώνει το παρελθόν με το σήμερα.

Chronos (Xρόνος) σ’αυτήν την μοναδική παράσταση είναι με έναν τρόπο η Δήμητρα Γαλάνη. Chronos είναι αυτά τα τραγούδια που πάντα έχουμε ανάγκη να ανακαλούμε για να επαναπροσδιορίζουμε τον πολιτισμό μας.

Η γοητεία του «Θορύβου» - Γεράσιμος Τσαγκαράκης
2015-08-22 21:00 - 23:55 | Ανοιχτό Θέατρο Άνδρου
Μια περιήγηση στον κόσμο των κρουστών οργάνων μέσα από μουσικά έργα που αναδεικνύουν ένα ηχοχρωματικό φάσμα που ίσως να είναι άγνωστο στο ευρύ κοινό. Επιλεγμένες συνθέσεις από το σόλο ρεπερτόριο των κρουστών οργάνων, μερικές από τις οποίες παρουσιάζονται σε πρώτη πανελλήνια εκτέλεση, διαμορφώνουν μια εξαιρετικά ενδιαφέρουσα, έντονη και απολαυστική εμπειρία για τους ακροατές. Ο Γεράσιμος Τσαγκαράκης θα παρουσιάσει έργα των Askell Masson, Casey Cangelosi, Alexej Gerassimez, J.S. Bach, Ιάνη Ξενάκη και Krystian Skubala, φιλοδοξώντας να γοητεύσει το κοινό με τους «θορύβους» του και να μεταδώσει στους θεατές τον αέναο ρυθμό και την ενεργητικότητα που αποπνέουν τα κρουστά όργανα, κάνοντάς τους να αναθεωρήσουν τις μέχρι τώρα απόψεις τους γι’ αυτά. Η ευρεία γκάμα πρωτότυπων ηχοχρωμάτων σε συνδυασμό με τα δεξιοτεχνικά πολυρυθμικά μοτίβα, την αλληλεπίδραση με το κοινό και τις θεατρικές κινήσεις του εκτελεστή εντός και εκτός σκηνής, συνθέτουν μια συναρπαστικά πολύπλευρη οπτικοακουστική παράσταση.

Αφιέρωμα στη μνήμη του Δημήτρη Πολέμη
2015-08-21 21:00 - 23:55 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Τον Αύγουστο του 2015 συμπληρώνονται δέκα χρόνια από το θάνατο του ιστορικού Δημητρίου Ι. Πολέμη, εμπνευστή και πρωτεργάτη της Καϊρείου Βιβλιοθήκης.
Για να τιμήσει τη μνήμη του η Καϊρειος Βιβλιοθήκη διοργανώνει την Παρασκευή 21 Αυγούστου εκδήλωση στο Ανοικτό Θέατρο Χώρας Άνδρου.
Η εκδήλωση περιλαμβάνει:
– Ομιλία για τον Δημήτριο Ι. Πολέμη, από τον Ακαδημαϊκό, καθ. Μιχάλη Τιβέριο, Αντιπρόεδρο του Δ.Σ. της Καϊρείου Βιβλιοθήκης.
– Προβολή ταινίας του Γιώργου Δάμπαση, σχετικής με τη ζωή και το έργο του Δημητρίου Ι. Πολέμη.
– Μουσική βραδιά με την ευγενική συμμετοχή της Ellina Akimova της Εθνικής Όπερας των Παρισίων και της Κατερίνας Πολέμη.

Κουαρτέτο - Κατερίνα Πολέμη
2015-08-20 21:00 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Η Κατερίνα και οι μουσικοί της μπαρκάρουν σε διάφορα λιμάνια της Ελλάδας μετά από πολλά ταξίδια ανά τον κόσμο για να μοιραστούν τη μουσική τους εμπειρία με το κοινό! Με πολύ κέφι, χρώματα, πολιτισμούς, θεατρικότητα θα παίξουν μουσικές της ίδιας της Κατερίνας αλλά και άλλων συνθετών διασκευασμένα α λα-Βραζιλιάνικα, Ελληνικά, Αμερικάνικα, Τσιγγάνικα, Αφρικάνικα, Καριβαϊκ-άνικα, Ιταλικά… μέχρι και στη Disneyland μπορεί να πάνε.
Μαζί της κάποιοι από τους πιο ξεχωριστούς μουσικούς της Ελλάδας: ο Δημήτρης Παπαδόπουλος στη Τρομπέτα και Flugelhorn, ο Πέτρος Βαρθακούρης στο Κοντραμπάσο και ο Δημήτρης Κλωνής στα Ντραμς. Special guest ο Massimo Dono από την κάτω Ιταλία.
Μην χάσετε αυτή τη νεαρή τραγουδοποιό με την ώριμη φωνή που συγκινεί όπου κι αν εμφανίζεται!

Βιογραφικό
Η Κατερίνα γεννήθηκε στο Λονδίνο από Βραζιλιάνα μητέρα και Έλληνα πατέρα. Σπούδασε μουσική στο φημισμένο Berklee College of Music στις ΗΠΑ οπού έζησε 5 χρόνια. Το 2011 ηχογράφησε το πρώτο της δίσκο και από τότε κάνει συναυλίες στη Βοστόνη, Νέα Υόρκη, Βραζιλία και Ελλάδα. Το 2012 έκανε την πρώτη της συμμετοχή στο χώρο του θεάτρου γράφοντας την μουσέχειική για την παράσταση “Ευρυδίκη” σε σκηνοθεσία Δημήτρη Τάρλοου όπου και έλαβε το πρώτο βραβείο καλύτερης μουσικής από τα βραβεία κοινού του περιοδικού Αθηνοράματος . Έχει γράψει επίσης μουσική για τις παράστασεις “Τρωικός Πόλεμος”, “Βlasted”, για την ταινία “Μικρά Αγγλία” του Παντελή Βούλγαρη όπου ήταν υποψήφια για το βραβείο καλύτερης μουσικής από τη Ελληνική Ακαδημία Κινηματογράφου και τέλος για τη παράσταση “Η Μεγάλη Χίμαιρα” σε σκηνοθεσία Δημήτρη Τάρλοου όπου θα παιχτεί για δεύτερη χρονιά στο θέατρο Πορεία από τον Οκτώμβριο.

«Αχαρνής» του Αριστοφάνη
2015-08-17 21:00 - 23:30 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Η Φιλοθέατον σε συνεργασία με το Φεστιβάλ Αθηνών και Επιδαύρου, θα παρουσιάσει το καλοκαίρι του 2015 την πολιτική κωμωδία του Αριστοφάνη «Αχαρνής», σε σκηνοθεσία και απόδοση Γιάννη Κακλέα με τον Βασίλη Χαραλαμπόπουλο, τον Χρήστο Χατζηπαναγιώτη, τον Άρη Σερβετάλη και τον Φάνη Μουρατίδη στους πρωταγωνιστικούς ρόλους.
Η παράσταση θα παρουσιαστεί στις 10 και 11 Ιουλίου στο Φεστιβάλ Επιδαύρου, ενώ από την 1η Ιουλίου θα περιοδεύσει στα μεγάλα φεστιβάλ της Ελλάδας.
Όταν η πολιτική διαφθορά κυριαρχεί, ο Δικαιόπολης αναλαμβάνει πρωτοβουλία για Ειρήνη, Δικαιοσύνη και Αξιοκρατία. Ο Γιάννης Κακλέας, απρόβλεπτος πάντα, συνεχίζει τη διερεύνηση της σκηνικής αριστοφανικής φόρμας, με μια πλειάδα εξαιρετικών κωμικών ηθοποιών, σε ένα έργο που υμνεί τα αγαθά της ειρηνικής συνύπαρξης, σαρκάζοντας τους πολεμοκάπηλους.
“Οι Αχαρνής το πρώτο σωζόμενο έργο του Αριστοφάνη, έχει όλα τα δυναμικά χαρακτηριστικά του μεγάλου αυτού σατιρικού ποιητή: Την αιχμηρή καταγγελία για τη διαφθορά του δημόσιου βίου, την αηδία του για τους δημαγωγούς που διαφθείρουν την συνείδηση των πολιτών και πάνω απ΄ όλα την αντίθεση του με την ψύχωση για πόλεμο που κατέλαβε τους Αθηναίους και οδήγησε σε καταστροφή την Αθηναϊκή δημοκρατία. Ο ποιητής με όχημα την κωμωδία σατιρίζει αμείλικτα την πολεμική παράνοια των συμπολιτών του, κραυγάζοντας την επιθυμία του για Ειρήνη και όλα τα αγαθά που την ορίζουν: Την αλληλεγγύη για τον συνάνθρωπο, τη φροντίδα για το κοινό συμφέρον, την τίμια διαχείριση του δημόσιου ταμείου, την πίστη στις ηθικές αξίες, τον σεβασμό και την αγάπη για την φύση και φυσικά τη χαρά για την ζωή και τον Έρωτα. Κι όταν η Αθηναίοι αρνούνται πεισματικά να κάνουν Ειρήνη τότε ο Δικαιόπολης, ο ήρωας του Αριστοφάνη, αναλαμβάνει ο ίδιος πρωτοβουλία για Ειρήνη, Δικαιοσύνη και Αξιοκρατία και…. το γλέντι αρχίζει! Γιατί ο πολιτικός Αριστοφάνης έχει κέφια!!!”
Γιάννης Κακλέας, Σκηνοθέτης

ΣΥΝΤΕΛΕΣΤΕΣ:
Σκηνοθεσία – Απόδοση: Γιάννης Κακλέας
Δραματουργική επεξεργασία: Εύη Σαραγά
Σκηνικά: Μανόλης Παντελιδάκης
Κοστούμια: Εύα Νάθενα
Μουσική: Σταύρος Γασπαράτος
Χορογραφία: Αγγελική Τρομπούκη
Φωτισμοί: Σάκης Μπιρμπίλης
Μουσική διδασκαλία: Λία Βίσση
Βοηθός σκηνοθέτη: Νουρμάλα Ήστυ
Φωτογραφίες: Μαριλένα Σταφυλίδου
Γραφιστικός σχεδιασμός: Χριστόφορος Χαραλαμπόπουλος
ΠΑΙΖΟΥΝ:
Βασίλης Χαραλαμπόπουλος, Χρήστος Χατζηπαναγιώτης, Άρης Σερβετάλης, Φάνης Μουρατίδης, Λεωνίδας Καλφαγιάννης, Σωκράτης Πατσίκας, Λάμπρος Κτεναβός, Θάνος Μπίρκος, Γιώργος Κοψιδάς, Αγγελική Τρομπούκη, Κώστας Γαβαλάς, Στέλιος Ιακωβίδης, Βαγγέλης Χατζηνικολάου, Αλέξης Φουσέκης, Αχιλλέας Χαρίσκος, Θανάσης Ζερβόπουλος

«Αυγουστιάτικο Κονσέρτο» - Φιλαρμονική Ορχήστρα Άνδρου
2015-08-16 20:30 - 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Η φιλαρμονική ορχήστρα του μουσικού συλλόγου Άνδρου διοργανώνει τη συναυλία ΑΥΓΟΥΣΤΙΑΤΙΚΟ ΚΟΝΣΕΡΤΟ.
Θα ακουστούν έργα των: Beatles, Tito Puente, Henry Mancini κ.α.

«Τρωάδες» του Ευριπίδη
2015-08-12 21:00 - 23:30 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Οι Τρωάδες, έργο εμβληματικό, διαχρονικό και από τα σημαντικότερα του Ευριπίδη, παρουσιάζεται από το Εθνικό Θέατρο σε μετάφραση Κ.Χ. Μύρη και σκηνοθεσία Σωτήρη Χατζάκη.
Τρωάδες / ? www.androsfilm.gr
Ο Ευριπίδης με τις Τρωάδες γράφει ένα αντιπολεμικό αριστούργημα και κατακρίνει την πολιτική των Αθηναίων για το προκλητικό ανοσιούργημα που είχαν διαπράξει λίγους μήνες πριν εναντίων των Μηλίων καθώς και για την Σικελική Εκστρατεία που προετοιμάζουν. Οι Τρωάδες είναι ένα αμείλικτο κατηγορώ για τις φρικαλεότητες του πολέμου και ένα σπαρακτικό αίτημα για αλληλεγγύη και ανθρωπισμό.
Στο στρατόπεδο των Αχαιών, στα παράλια της λεηλατημένης Τροίας, οι αιχμάλωτες Τρωαδίτισσες και η βασίλισσά τους, Εκάβη, θρηνούν για τα δεινά τους. Όσες έχουν απομείνει ζωντανές από την ξεκληρισμένη βασιλική οικογένεια θα δοθούν δώρο στους Αχαιούς, ενώ ο εγγονός της Εκάβης, ο μικρός Αστυάνακτας, γκρεμίζεται από τα τείχη, θύμα της σκληρότητας των κατακτητών. Οι φλόγες αφανίζουν την Τροία και οι γυναίκες, απελπισμένες, οδηγούνται στα πλοία που θα τις μεταφέρουν πέρα από το Αιγαίο, σκλάβες στα σπίτια των νικητών.
Tαυτότητα παράστασης
Μετάφραση: Κ.Χ. Μύρης
Σκηνοθεσία: Σωτήρης Χατζάκης
Σκηνικά: Έρση Δρίνη
Κοστούμια: Γιάννης Μετζικώφ
Μουσική: Δημήτρης Παπαδημητρίου
Χορογραφία: Κική Μπάκα
Φωτισμοί: Αντώνης Παναγιωτόπουλος
Μουσική διδασκαλία: Mελίνα Παιονίδου
A΄Βοηθός σκηνοθέτη: Ανδρομάχη Δαυλού
B΄ Βοηθός σκηνοθέτη: Γιάννης Γούνας
Bοηθός σκηνογράφου: Φώτης Μουρτάς
Bοηθός ενδυματολόγου: Λίνα Καρανικολάου
Σχεδιασμός Κομμώσεων: Χρόνης Τζήμος
Σχεδιασμός μακιγιάζ: Εύη Ζαφειροπούλου
Η επιλογή των παραδοσιακών τραγουδιών είναι του Σωτήρη Χατζάκη
Διανομή (με σειρά εμφάνισης)
Ποσειδών: Θέμης Πάνου
Aθηνά: Κωνσταντίνα Τάκαλου
Εκάβη: Καρυοφυλλιά Καραμπέτη
Ταλθίβιος: Νίκος Ψαρράς
Κασσάνδρα: Κόρα Καρβούνη
Ανδρομάχη: Μαρία Κίτσου
Μενέλαος: Κρατερός Κατσούλης
Ελένη: Ελένη Ρουσσινού
Χορός: Ντίνα Αβαγιανού, Κατερίνα Γιαμαλή, Ανδρομάχη Δαυλού, Άννα Ελεφάντη, Βερόνικα Ηλιοπούλου, Δανάη Κατσαμένη Γιασεμί Κηλαηδόνη, Σταυρούλα Κοντοπούλου, Σταυρούλα-Μελισσάνθη Μάκρα, Βάγια Ματαφτσή, Γεωργία Μητροπούλου, Γεωργιάννα Νταλάρα, Στέλλα Ράπτη, Αγγέλα Σιδηροπούλου, Κωνσταντίνα Τάκαλου, Γεωργία Τσαγκαράκη, Ιώβη Φραγκάτου. Φρουροί: Αλέξανδρος Βαμβούκος, Αντώνης Χαντζής. Στο ρόλο του Αστυάνακτα ο μικρός Βασίλης Δημουλής

«Μαντάμ Σουσού» του Δημήτρη Ψαθά
2015-08-07 21:00 - 23:30 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Η Μαντάμ Σουσού ήταν μία από τις πιό αγαπημένες ηρωίδες του Ελληνικού λαού. Και όχι τυχαία! Μια ηρωίδα με υπόσταση, που ο Ψαθάς κάποτε στα πρώτα ευθημογραφήματά του την πέθανε αλλά μετά από απαίτηση χιλιάδων αναγνωστών την ανέστησε και συνέχισε να μας ταξιδεύει στα μονοπάτια της. Ένα έργο σατυρικό και επίκαιρο όσο ποτέ, για τα μεγαλεία του παρελθόντος της χώρας μας και τον τωρινό νεοπλουτισμό της.

ΣΥΝΤΕΛΕΣΤΕΣ: Σκηνοθεσία: Αρετή Λαλιώτη / Βοηθός Σκηνοοθέτη: Μαρία Δεσύπρη – Αγγελετάκη / Σχεδιασμός Φωτισμού: Βαγγέλης Κανδύας / Χειρισμοί Φωτισμού: Κατερίνα Ραίση / Ήχος: Χαρίκλεια Κρίτη / Κομμώσεις – Μακιγιάζ: Κατερίνα Ραΐση / Επιμέλεια Μουσικής: Αρετή Λαλιώτη / Σκηνογραφία Κοστούμια: Αρετή Λαλιώτη
ΔΙΑΝΟΜΗ: Παναγιωτάκης: Φίλιππας Γρηγοράς / Μηνάς: Δημοσθένης Λάϊος / Δημητρούλα: Άντα Βασιλοπούλου / Λεώ: Γιώργος Κολύδας / Κυρά Κατίνα & κα. Σμίγγερ: Παναγιώτα Αγγελετάκη / Τζόν: Νίκος Μώρος / Παιδάκια: Αλέξανδρος Μέλιτζ, Βλάσσης Δήμας και Ασημίνα Αγγελετάκη / Στο ρόλο της Μαντάμ Σουσούς η Αρετή Λαλιώτη

Η Trilogia των κορυφαίων - Τρανταλίδης, Κοντραφούρης, Σαμαράς
2015-08-04 21:00 - 23:30 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
ΕΔΩ έχουμε ίσως την καλύτερη σελίδα στην ιστορία της ελληνικής τζαζ. Οι εμφανίσεις της Trilogia είναι ακριβοθώρητες αλλά σπουδαίες. Την αποτελούν:
Ο κορυφαίος μας ντράμερ Γιώργος Τρανταλίδης, που πρώτος ηχογράφησε τον παρθενικό ελληνικό τζαζ δίσκο πριν από 35 χρόνια με τους «Sphinx».
Συνθέτης, παραγωγός αλλά και session μουσικός σε αναρίθμητους δίσκους της ελληνικής δισκογραφίας, ξεκινώντας ως μέλος της ροκ μπάντας «Socrates» και φθάνοντας μέχρι τον τελευταίο του προσωπικό δίσκο (2011) «Global Vision». Ο πιανίστας και οργανίστας Γιώργος Κοντραφούρης αποφοίτησε με Bachelor’s & Master Degree in Jazz Perfomance από την Ακαδημία Sibelious στη Φινλανδία. Εχει εμφανιστεί σε τζαζ φεστιβάλ σ’ όλο τον κόσμο και έχει συνεργαστεί με δεκάδες κορυφαίους τζαζ μουσικούς, με σημαντική προσωπική δισκογραφία.
Ο Γιώτης Σαμαράς, με σπουδές στο κονσερβατόριο Bela Bartok, γρήγορα έγινε επίλεκτο μέλος της ουγγρικής τζαζ σκηνής πριν έρθει στην Ελλάδα το 1981. Μέλος, αργότερα, των «Page One» (με δύο δίσκους), αλλά και συμμέτοχος σε ευρωπαϊκά φεστιβάλ και σε ηχογραφήσεις με σπουδαίους μουσικούς.

«Εκκλησιάζουσες» του Αριστοφάνη
2015-08-02 21:00 - 23:30 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Μετάφραση Κώστα Ταχτσή
Το έργο παρουσιάστηκε το 392π.Χ. Θέμα της κωμωδίας δεν είναι ένα καυτό πρόβλημα της εποχής, αλλά κάτι γενικευμένο και ιδεατό.

Οι γυναίκες αγανακτισμένες από την πολιτική συμπεριφορά των ανδρών, αποφασίζουν να πάρουν δραστικές πρωτοβουλίες. Κάποια συνωμοσία τελεσφορεί και η εφαρμογή του σχεδίου προκαλεί μια σειρά επεισοδίων που καταλήγουν σε ομαδική συμφιλίωση.

Οι γυναίκες αναλαμβάνουν την διακυβέρνηση του κράτους και προχωρούν στην εφαρμογή ενός προγράμματος σοσιαλιστικής κοινοκτημοσύνης που θυμίζει ιδέες από την «Πολιτεία του Πλάτωνος».
Συντελεστές
Σκηνοθεσία – Διασκευή: Θεώνη Ριντ
Σκηνογραφία: Θεώνη Ριντ, Νίκος Παντζόπουλος
Βοηθοί Σκηνογράφου: Κώστας Γαρδέλης, Βαγγέλης Λουκίσσας, Νίκος Παντζόπουλος, Άγγελος Παπαϊωάννου, Γιαννούλης Πέτσας, Μαριλένη Στρατή, Γιώργος Τικόπουλος, Αντώνης Χαλάς
Ενδυματολογία: Μαρίτσα Φιλικού-Πιττακίδου, Θεώνη Ριντ
Βοηθοί ενδυματολόγου: Εύα Θωμίδου, Ελένη Μώρου, ΠόπηΠατήρη
Αξεσουάρ: Μαριλένη Στρατή
Παραγωγή: Μαρίτσα Φιλικού – Πιττακίδου, Θεώνη Ριντ
Βοηθοί Παραγωγής: Εύα Θωμίδου, Ιωάννα Κατσαρού, Τούλα Κατσίωτου, Κατερίνα Κολυδά, Αντριάνα Ντίντα, Σούλα Παντζοπούλου, Γιαννούλης Πέτσας
Διαφημιστικό: Νίκος Παντζόπουλος, Γιάννης Πιττακίδης
Κομμωτική & Περούκες: Βάσω Ζώταλη, Άρτεμις Χαλά
Μακιγιάζ: Εύα Θωμίδου, Άρτεμις Χαλά
Φωτισμοί & ήχος: Μαριλένα Ξανθού
Μουσική: Αμαλία Τηνιακού
Χορογραφία: Γεωργία Ξανθού
Διανομή
Πραξαγόρα: Ανδριάνα Κορκοδείλου
Αγλαννίπη: Φραγκούλα Ραϊση
Αριφράδη: Τούλα Κατσιώτου
Γριά 1: Κατερίνα Κολυδά
Γλύκη/ Γριά 2: Εύα Θωμίδου
Θεμισκύρα/ Γριά 3:Μαρίτσα Φιλικού-Πιττακίδου
Καλλιρόη: Ειρήνη Χλη
Φιλοδώρητου: Ιωάννα Κατσαρού
Φιλεναίτη: Σούλα Παντζοπούλου
Μελιστίχη: Αρτεμις Χαλά
Γευσιτράτη: Αντριάνα Ντίντα
Ερπυλλίς: Αμαλία Τηνιακού
Βλέπυρος: Θοδωρής Κουλούρης
Χρέμης: Γιώργος Τικόπουλος
Πολυδεύκης: Γιαννούλης Πέτσας
Δάμνιππος: Αντώνης Χαλάς
Κλεόβουλος: Κώστας Γαρδέλης
Λυσίστρατος: Νίκος Παντζόπουλος
Αγαθότυχος: Αγγελος Παπαϊωάννου
Φωτογραφίες: Βαγγέλης Λουκίσσας www.androsfilm.gr

Φίλιππος Πλιάτσικας - Γιάννης Μηλιώκας
2015-08-01 21:30 - 2020-02-01 23:00 | Ανοιχτό Θέατρο Άνδρου, Χώρα Άνδρου, Άνδρος, Ελλάδα
Μια αναδρομή με μοναδικό τρόπο σε τραγούδια του Φίλιππου Πλιάτσικα και του Γιάννη Μηλιώκα απ΄το 1989 έως το 2015 θα έχουν την ευκαιρία να ακούσουν όσοι βρεθούν το Σάββατο 1 Αυγούστου στο θέατρο Χώρας Άνδρου. Μουσικές και λόγια πού χάραξαν και άγγιξαν με τον τρόπο τους εδώ και τουλάχιστον δύο δεκαετίες τις ζωές χιλιάδων ανθρώπων.

Μία ξεχωριστή μουσική εκδοχή, πολύ γνωστών αλλά και “κρυμμένων” κομματιών, από την εποχή των Πυξ Λαξ και της προσωπικής πορείας του Φίλιππου, μαζί με τραγούδια από την ιδιαίτερη μουσική διαδρομή του Γιάννη, φιλοδοξούν να δημιουργήσουν ακουστικές και ηλεκτρικές ενότητες που θα χρωματίσουν τη βραδυά της έναρξης του 1ου Διεθνές Φεστιβάλ Άνδρου.
Φωτογραφία: Δημήτρης Αντωνέλλος
Στο πρόγραμμα που ετοιμάζουν υπάρχουν όλα τα αγαπημένα τραγούδια του Φίλιππου Πλιάτσικα & του Γιάννη Μηλιώκα μαζί με πολλές και αναπάντεχες μουσικές εκπλήξεις.

Η ευαισθησία και η φαντασία του Φίλιππου, συναντά το χιούμορ και τον μουσικό σαρκασμό του Γιάννη, σε έναν μουσικό συνδυασμό που ελπίζει να δώσει το ρεύμα που χρειάζονται οι καλοκαιρινές νύχτες μας για να γίνονται όλο και πιο ζωντανές !!!
